જામનગર તા. ૯ઃ જામનગરની વહેવારિયા રાષ્ટ્રીય પ્રાથમિક શાળામાં પ્રજાસત્તાક દિનની ઉજવણી કરવામાં આવી હતી. જેમાં શાળાના પ્રમુખ જનાબ અ. વહાબભઈ હાજી મહંમદ વહેવારિયાના હસ્તે ધ્વજવંદન, ધો. ૧ થી ૮ માં અભ્યાસ કરતા તેજસ્વી બાળકોને ઈનામ વિતરણ તેમજ નાના ભૂલકાઓ તરફથી સાંસ્કૃતિક કાર્યક્રમ રજૂ કરવામાં આવ્યો હતો. આ તકે મંત્રી મહેમુદભાઈ વહેવારિયા, ટ્રસ્ટી અ. ગફુરભાઈ નાખુદા વગેરે ઉપસ્થિત રહી વિદ્યાર્થીઓને પ્રોત્સાહિત કર્યા હતાં. સમગ્ર સંચાલન આચાર્યા રાજેશ્રીબેન ડી. મેળચાએ કર્યું હતું.